13.12.2022
(8)
FI
Euroopan unionin virallinen lehti
L 319/87
SEU 41 artiklan 2 kohdan nojalla ja Euroopan rauhanrahaston perustamisesta annetun neuvoston päätöksen (YUTP) 2021/509 (1) mukaisesti jäsenvaltioiden olisi vastattava tästä päätöksestä, jolla on sotilaallista merkitystä tai merkitystä puolustuksen alalla, aiheutuvista toimintamenoista,
ON HYVÄKSYNYT TÄMÄN PÄÄTÖKSEN:
1 artikla Operaatio 1.
Unioni toteuttaa Nigerissä sotilaskumppanuusoperaation, jäljempänä ’EUMPM Niger’, jolla tuetaan Nigeriä sen taistelussa, ihmisoikeuksia koskevan oikeuden ja kansainvälisen humanitaarisen oikeuden mukaisesti, aseistettuja terroristiryhmiä vastaan. 2.
EUMPM Nigerin strategisena tavoitteena on tukea Nigerin asevoimien valmiuksien kehittämistä, parantaa niiden kykyä hillitä aseistettujen terroristiryhmien aiheuttamaa uhkaa, suojella Nigerin väestöä ja varmistaa turvallinen ja vakaa ympäristö.
3.
Tätä varten EUMPM Niger
a) tukee asevoimien teknikkokoulutuskeskuksen perustamista ja kehittämistä tarjoamalla neuvontaa ja koulutusta, myös kouluttajille; b) tukee Nigerin asevoimien erityisvalmiuksien kehittämistä tarjoamalla tilauksesta erityiskoulutusta; c) tukee viestintä- ja komentotukipataljoonan perustamista ja kehittämistä kouluttamalla ja mentoroimalla sen yksiköitä, asiantuntijoita ja komentoketjua sen myöhemmän käytön mahdollistamiseksi Nigerin operaatioiden tukemisessa ihmisoikeuksia koskevan oikeuden ja kansainvälisen humanitaarisen oikeuden mukaisesti. 4.
EUPMP Nigerin strategisessa ja operatiivisessa suunnittelussa, toiminnassa ja raportoinnissa otetaan kaikilta osin huomioon ja valtavirtaistetaan ennakoivasti kansainvälinen humanitaarinen oikeus, ihmisoikeudet ja sukupuolten tasaarvon periaate, siviilien suojelu sekä naisia, rauhaa ja turvallisuutta koskevan Yhdistyneiden kansakuntien turvallisuus­ neuvoston päätöslauselman 1325 (2000), nuoria, rauhaa ja turvallisuutta koskevan YK:n turvallisuusneuvoston päätöslauselman 2250 (2015) sekä lapsia aseellisissa selkkauksissa koskevan YK:n turvallisuusneuvoston päätöslauselman 1612 (2005) mukaiset toimintasuunnitelmat. 5.
Lisäksi EUMPM Niger edistää Euroopan rauhanrahastosta Nigerille annettavaa apua asevoimien teknikkokoulutus­ keskuksen osalta ja, jos neuvosto päättää tarvittavasta avustustoimenpiteestä, valitun viestintä- ja komentotukipataljoonan osalta.
Operaation toimet yhteensovitetaan aikanaan Euroopan rauhanrahaston välityksellä tapahtuvan tarvikkeiden toimituksen kanssa.
2 artikla EU:n operaation komentajan nimittäminen Sotilaskriisinhallinnan suunnittelu- ja toteutusvoimavaran (MPCC) johtaja on EUMPM Nigerin operaation komentaja.
3 artikla Operaation esikunnan nimittäminen 1.
MPCC toimii operaatioalueen ulkopuolella sijaitsevana sotilasstrategisen tason kiinteänä johtamisjärjestelynä.
Se vastaa EUMPM Nigerin operatiivisesta suunnittelusta ja toteutuksesta. 2.
EUMPM Nigerin operaation joukkojen esikunta sijaitsee Nigerissä ja toimii EU:n operaation joukkojen komentajan alaisuudessa.
(1) Neuvoston päätös (YUTP) 2021/509, annettu 22 päivänä maaliskuuta 2021, Euroopan rauhanrahaston perustamisesta ja päätöksen (YUTP) 2015/528 kumoamisesta (EUVL L 102, 24.3.2021, s. 14).